Kašnjenje nije prihvatljivo

Dogovorio sam se naći jučer s prijateljima – sudar imaju Filip, Teo, Boris, Patrik u 17:00 sati kod naše škole. Trebali smo ići na trening. Nakon dva mjeseca jedva sam čekao ponovno vidjeti staru ekipu i trenirati. No, moj prijatelj Boris je kasnio pola sata. Kad je konačno došao, pitao sam ga zabrinuto: "Zašto toliko kasniš, što se desilo?", a on mi je odgovorio: "Oprosti prijatelju, skroz sam zaboravio na vrijeme!" Rekao sam mu ljutito: " Sumnjam da ćemo stići, ali ajmo pokušati!". Trčali smo do dvorane najbrže što smo mogli. No, ipak smo zakasnili desetak minuta, te nas zbog ovih novih epidemioloških mjera nisu više htjeli pustiti u dvoranu. Bio sam jako razočaran i ljut! Toliko dugo sam čekao taj dan i na kraju smo "poljubili vrata".  
  
Rekao sam mu jako ozbiljno i odlučno: "Ovo ti nije prvi puta da si zakasnio i to tvoje ponašanje je skroz neodgovorno i neprihvatljivo. Ubuduće, ako budeš kasnio više od pet minuta, zaboravi na dogovor." „Nadam se da si me shvatio ozbiljno!“ Na to mi je Boris tužnim glasom rekao: " Obećavam da je ovo zadnji put i da više nikada neću kasniti. Znam koliko ti je nedostajao trening i znam koliko si se radovao konačnom treniranju, i znam da sam te sad jako povrijedio svojom neodgovornošću. Oprosti mi, molim te!"  
  
Ako je to bila cijena da naučim prijatelja da cijeni tuđe vrijeme, isplatilo se.   
Nadam se da mu je ovo bila jedna od životnih lekcija!

Mihael Radaković 2.V2